Ξεχωριστή μορφή ομοσπονδιακής κοινοτικής οργάνωσης αποτελούσαν τα Αμπελάκια με τα γύρω χωριά. Εδώ όμως επρόκειτο μάλλον για παραγωγική και εμπορική ένωση παρά για ομοσπονδία κοινοτήτων. Nα σημειώσουμε τέλος ότι σε πολλές πόλεις συναντούμε οργάνωση κοινοτήτων κατά συνοικίες (μαχαλάδες). H κοινοτική οργάνωση της αστικής κοινωνίας στο επίπεδο των συνοικιών αποτελεί μικρογραφία του κοινοτικού συστήματος. Υπήρχε ένα σώμα προεστών που διαχειριζόταν τις υποθέσεις και εκπροσωπούσε τη συνοικία στην κεντρική διοίκηση της κοινότητας και για ορισμένα θέματα στις οθωμανικές αρχές.